стъкло и на ниво, явяващо се средно положение между основата и най-високата точка на предното стъкло, трябва да е възможно най-ниска и във всеки случай по-ниска от 8 km/h.
 3.2.2.3.
 Ако има такива, капакът на двигателя, покривът, всички врати, прозорци и вентилационни отвори, с изключение на входните и изходните отвори на отоплителната и вентилационна система, трябва да са затворени; един или два прозореца могат да са отворени от началото на изпитването за премахване на изпотяването до общо вертикално разстояние от 25 mm, ако производителят го изисква.
 3.2.3.
 Изпотяването се създава посредством парогенератора, описан в точка 4. Парогенераторът трябва да съдържа достатъчно вода, за да произвежда най-малко 70 ± 5 g/h пара за всяко място за сядане, определено от производителя, при околна температура от –3 °C.
 3.2.4.
 Вътрешната повърхност на предното стъкло се почиства, както е определено в точка 3.2.1., след поставянето на превозното средство в камерата за изпитване на въздействията на околната среда. След това температурата на околния въздух се понижава и се стабилизира на –3 ± 1 °C. Превозното средство се изключва и се оставя при изпитвателната температура не по-малко от 10 часа преди началото на изпитването. Този период може да бъде по-кратък, ако е възможно да се провери дали охлаждащата течност и маслото на двигателя са се стабилизирали на изпитвателната температура.
 3.2.5.
 Парогенераторът се поставя с изпускателните отвори в средната надлъжна равнина на превозното средство на височина 580 ± 80 mm над точката „R“ или базовата точка на сядане на мястото на водача (т.е. проектната точка, определена от производителя по отношение на триизмерната координатна система, определена в точка 1.10. в част 2 на приложение IV). Обикновено се поставя зад предните седалки, но когато конструкцията на превозното средство не го позволява, парогенераторът може да бъде поставен в най-близката удобна позиция напред спрямо упоменатата по-горе.
 3.2.6.
 След пет минути работа на парогенератора вътре в превозното средство, един или двама наблюдатели бързо влизат в превозното средство, отваряйки вратите за достъп за не повече от 8 секунди, и сядат на предните места, като тогава производителността на парогенератора се намалява със 70 ± 5 g/h за всеки от наблюдателите.
 3.2.7.
 Една минута след влизането на наблюдателя(ите) в превозното средство, главният ключ на превозното средство може да бъде задействан и да бъде пуснат в ход евентуално наличният двигател, ако е необходимо и с външни средства. Периодът на изпитване започва веднага след задействането на главния ключ на превозното средство.
 3.2.7.1.
 Ако превозното средство има двигател, той трябва да работи при честота на въртене, ненадвишаваща 50 % от честотата на въртене, която съответства на максималната му изходна мощност. Въпреки това, когато е доказано, че това не е осъществимо поради специфичните стратегии на регулиране на двигателя, например в случая на електрически хибридни превозни средства, се определя реалистичен сценарий за най-неблагоприятния случай. В този сценарий трябва да бъдат взети предвид честотите на въртене на двигателя, периодичното или пълното отсъствие на работещ двигател при нормалните условия на управление при околна температура –1 °C. Ако системата може да удовлетвори изискванията за премахване на изпотяването без работещ двигател, двигателят въобще не